Seguiment de la cohort poblacional de l'estudi REGICOR: tendències en la incidència de malaltia cardiovascular, en la prevalença de factors de risc, identificació de nous mecanismes i biomarcadors predictius, i avaluació d'estratègies de prevenció. Investigadors principals: Roberto Elosua i Jaume Marrugat.
L'objectiu general d'aquest projecte és re-examinar i identificar esdeveniments clínics dels 11.158 participants de la cohort REGICOR per:
establir la incidència d'esdeveniments CV, factors de risc CV i identificar els factors associats a la seva aparició;
re-calibrar/derivar i validar noves funcions de risc cardiovascular que s'adaptin a l'evolució de les característiques de la nostra població;
avaluar la capacitat predictiva de nous biomarcadors de risc CV (bioquímics, epigenètics, d'imatge);
determinar les tendències en la prevalença de factors de risc CV, i analitzar l'efecte de l'edat, el període i la cohort sobre els canvis observats;
determinar l'associació dels canvis en els nivells de factors de risc i altres biomarcadors en una cohort poblacional amb mesures repetides en el desenvolupament de malaltia CV i identificar factors causals i mediadors;
constituir un biobanc amb espècimens d'una mostra representativa de població general.